Demis Roussos

**Demis Roussos** (, tikr. vardas *Artemios Ventouris Roussos*, ; 1946 m. birželio 15 d. Aleksandrijoje, Egiptas – 2015 m. sausio 25 d. Atėnuose, Graikija) buvo Graikijos dainininkas.

## Biografija

Gimė 1946 metais Aleksandrijoje, Egipte, gyvenusių graikų šeimoje. Jau ankstyvoje vaikystėje būsima žvaigždė pradėjo domėtis muzika, dainavo bažnyčios chore, studijavo muzikos teoriją, išmoko groti gitara ir trimitu. 1961 metais kilus Sueco krizei, Demiso šeima prarado visą savo turtą ir buvo priversta grįžti į Graikiją, kur jaunuolis pradėjo profesionalaus dainininko karjerą.

Didžiulį vaidmenį Demis Roussos gyvenime turėjo grupė „Aphrodite's Child“, kurią dainininkas sukūrė su pasaulinę šlovę pelniusiu multiinstrumentalistu Vangeliu. Šis kolektyvas išpopuliarėjo ne tik Graikijoje, bet ir Prancūzijoje, Didžiojoje Britanijoje, kur pirmieji du „Aphrodite's Child“ albumai sulaukė itin palankių vertinimų.

1970 m. grupė „Aphrodite's Child“ nutraukė egzistavimą, o jos lyderiai Demis Roussos ir Vangelis pradėjo sėkmingas solo karjeras. Jau pirmasis Demiso solo singlas „We Shall Dance“ tapo didžiuliu hitu Italijoje, Ispanijoje, Portugalijoje ir Prancūzijoje. Netrukus dainininkas surengė didžiules gastroles, kurių kulminacija tapo Rio mieste vykęs pasirodymas, sutraukęs net 30 tūkstančių žiūrovų. 1973 metais Demis Roussos išleido vieną sėkmingiausių savo albumų „Forever And Ever“. Dėka populiariais hitais tapusių dainų „Goodbye My Love Goodbye“ ir „Forever And Ever“ šis albumas yra išpirktas didesniu nei 12 mln. kopijų tiražu. Siekdamas kuo plačiau pristatyti šį albumą, Demis Roussos milžiniškų gastrolių metu surengė net 380 koncertų. Vėliau išleisti Demis Roussos karaliavo daugelio Europos šalių topuose. Sėkmę padėjo pasiekti ir tai, kad savo atliekamas dainas Demis Roussos įrašinėjo ne tik angliškai, bet ir vokiškai, itališkai, ispaniškai ir prancūziškai.

Demis Roussos ne kartą viešėjo ir Lietuvoje: 2011 metais jis koncertavo Vilniuje, Kaune, Šiauliuose ir Panevėžyje, o po metų surengė koncertą ir Klaipėdoje. Tuomet jis publikai atliko ne tik pasaulinę šlovę atnešusius garsiausius hitus, bet ir naujas dainas iš naujausio albumo „Demis“.

## Diskografija

### Aphrodite's Child sudėtyje
* *End of the World* (1968)
* *It’s Five O’Clock* (1969)
* *666* (1972)

### Soliniai albumai

* *Fire and Ice* (1971)
* *Forever and Ever* (1973)
* *My Only Fascination* (1974)
* *Auf Wiederseh’n* (1974)
* *Souvenirs* (1975)
* *Happy to Be on an Island in the Sun* (1976)
* *Die Nacht und der Wein* (1976)
* *Kyrila* (1977)
* *The Demis Roussos Magic* (1977)
* *Ainsi soit-il* (1977)
* *Los super 2 LP* (1977)
* *Demis Roussos* (1978)
* *Universum* (1979)
* *Man of the World* (1980)
* *Roussos Live!* (1980)
* *Demis* (1982)
* *Attitudes* (1982)
* *Reflection* (1984)
* *Ballads* (1984)
* *Senza tempo* (1985)
* *Greater Love* (1986)
* *The Story of…* (1987)
* *Come All Ye Faithful* (1987)
* *Le Grec* (1988)
* *Time* (1988)
* *The Golden Voice of Demis Roussos* (1988)
* *Voice and Vision* (1989)
* *My Friend the Wind* (1989)
* *Insight* (1993)
* *Adagio* (1994)
* *Demis Roussos in Holland* (1995)
* *Oro* (1995)
* *Gold* (1995)
* *Immortel* (1995)
* *Too Many Dreams* (1996)
* *Best of Demis Roussos* (1996)
* *Serenade* (1996)
* *Colection Mi Historia* (1997)
* *Mon île* (1997)
* *Auf meinen Wegen* (2000)
* *Live in Brazil* (2006)
* *Demis* (2009)


## Šaltiniai

## Nuorodos

*